ORI ขนทัพ “บ้าน-คอนโด” 80 โครงการ ร่วมแคมเปญ “Origin Final Sale” ลดสูงสุด 1 ลบ.
ORI ส่งบ้าน-คอนโด กว่า 80 โครงการ ราคาเริ่มต้น 1.59 ล้านบาท ครอบคลุมทำเลศักยภาพใกล้รถไฟฟ้า ร่วมงาน “Origin Final Sale” ระหว่าง 15-18 ธ.ค. 65
ORI ส่งบ้าน-คอนโด กว่า 80 โครงการ ราคาเริ่มต้น 1.59 ล้านบาท ครอบคลุมทำเลศักยภาพใกล้รถไฟฟ้า ร่วมงาน “Origin Final Sale” ระหว่าง 15-18 ธ.ค. 65
9 ธ.ค. 2565

นายอภิสิทธิ์ สุนทรชูเกียรติ ประธานเจ้าหน้าที่บริหาร บริษัท ออริจิ้น คอนโดมิเนียม จำกัด ในเครือบริษัท ออริจิ้น พร็อพเพอร์ตี้ จำกัด (มหาชน) หรือ ORI  เปิดเผยว่า ไตรมาส 4/65 เป็นช่วงโค้งสุดท้ายของมาตรการลดค่าธรรมเนียมการโอนจาก 2% เหลือ 0.01% และลดค่าธรรมเนียมการจำนองจาก 1% เหลือ 0.01% รวมถึงมาตรการผ่อนคลายสินเชื่อเพื่อที่อยู่อาศัย (LTV) ที่จะสิ้นสุดภายใน 31 ธ.ค. 65 นี้ บริษัทจึงจัดกิจกรรมส่งเสริมการขาย เพื่อให้ผู้บริโภคทุกวัยสามารถเข้าถึงโครงการที่อยู่อาศัยทำเลศักยภาพได้ง่ายขึ้น ควบคู่ขยายฐานลูกค้าในกลุ่มให้ครอบคลุมทุกเซ็กเมนต์ ตามแนวคิด “ORIGIN MULTIVERSE” หรือแผนการเติบโตแบบพหุจักรวาล ล่าสุด บริษัทได้ยกทัพบ้านและคอนโดมิเนียมร่วมจัดงานมหกรรมสุดยิ่งใหญ่ส่งท้ายปี ภายใต้ชื่อ “Origin Final Sale” ในวันที่ 15-18 ธ.ค. 65 นี้ ณ ลานแฟชั่น ฮอลล์ ชั้น 1 ศูนย์การค้าสยามพารากอน
“ปกติแล้วช่วงไตรมาส 4 จะเป็นช่วงไฮซีซั่นของตลาดอสังหาริมทรัพย์ แต่ปลายปีนี้น่าจะเป็นปีที่คึกคักมากที่สุดในรอบหลายปี ทั้งจากการฟื้นตัวของเศรษฐกิจหลังเปิดประเทศ และเป็นช่วงใกล้สิ้นสุดของมาตรการรัฐต่างๆ บริษัทจึงจัดอีเวนท์ครั้งใหญ่ที่สุดแห่งปี รวมโครงการบ้านและคอนโดมิเนียมมากกว่า 80 โครงการ เปิดโอกาสให้ผู้บริโภคได้เลือกช้อปโครงการที่อยู่อาศัยคุณภาพ ราคาโดนใจ แบบผ่อนได้ 0% กู้เต็ม 100% พร้อมโปรโมชั่นจัดหนักจัดเต็มทุกโครงการไว้ภายในงานเดียวเป็นของขวัญส่งท้ายปี 65” นายอภิสิทธิ์ กล่าว
สำหรับ งานมหกรรม “Origin Final Sale” เป็นการนำโครงการบ้านและคอนโดมิเนียม ทั้งพร้อมอยู่และพรีเซล จำนวนมากกว่า 80 โครงการ จากหลากหลายแบรนด์คุณภาพ ครอบคลุมทำเลศักยภาพ ใกล้รถไฟฟ้า ทั้งในกรุงเทพฯ ปริมณฑล และอีอีซี อาทิ เบลกราเวีย (Belgravia), แกรนด์บริทาเนีย (Grand Britania), ไบรตัน (Brighton), แฮมป์ตัน (Hampton), ไนท์บริดจ์ (KnightsBridge), พาร์ค ออริจิ้น (Park Origin), โซ ออริจิ้น (So Origin), ดิ ออริจิ้น (The Origin), ออริจิ้น ปลั๊ก แอนด์ เพลย์ (Origin Plug &amp; Play), บริกซ์ตัน (Brixton) ในราคาเริ่มต้น 1.59 ล้านบาท มาร่วมออกบูธและจัดโปรโมชั่นผ่อนดอกเบี้ย 0% นานสูงสุด 2 ปี และกู้ได้เต็ม 100% พร้อมโปรโมชั่นจัดหนักจากแต่ละโครงการ เช่น ลดสูงสุด 1,000,000 บาท
นอกจากนี้ ยังมอบสิทธิพิเศษ สำหรับลูกค้าที่จองโครงการพร้อมอยู่ ลุ้นรางวัล รถยนต์ไฟฟ้า BYD ATTO 3  จำนวน 1 รางวัล มูลค่า 1,099,900 บาท  และ โครงการพรีเซล ลุ้นรับรางวัลแพ็คเกจท่องเที่ยวยุโรป จำนวน 1 รางวัล  รางวัลละ 2 ที่นั่ง  โดยโครงการพร้อมอยู่จะต้องโอนกรรมสิทธิ์ และโครงการพรีเซล จะต้องวางเงินทำสัญญา ภายใน 30 ธ.ค.65 นี้เท่านั้น เงื่อนไขเป็นไปตามแต่ละโครงการกำหนด
โดยในช่วง 9 เดือนแรกของปี 65 เครือ ORI สามารถสร้างยอดขายจากโครงการที่อยู่อาศัยได้ทั้งหมด 29,398 ล้านบาท หรือราว 84% ของเป้าหมายทั้งปีที่ตั้งไว้ที่ 35,000 ล้านบาท และบริษัทเชื่อมั่นว่าด้วยจุดแข็งด้านคุณภาพและการออกแบบฟังก์ชันที่ตอบโจทย์ไลฟ์สไตล์ของคนทุกเจเนอเรชัน ร่วมกับโปรโมชันที่จัดเต็มกว่าทุกครั้ง จะทำให้มหกรรมใหญ่ Origin Final Sale ได้รับการตอบรับที่ดีจากผู้บริโภค ซึ่งจะเป็นแรงขับเคลื่อนสำคัญที่ช่วยสร้างยอดขายในไตรมาส 4/65 ส่งผลให้ยอดขายรวมทั้งปีของบริษัทฯ สามารถสร้างสถิติ All Time High ได้อีกครั้งตามเป้าหมายที่วางไว้ ตอกย้ำฐานะผู้นำในธุรกิจพัฒนาอสังหาริมทรัพย์
ทั้งนี้ ผู้สนใจร่วมงานมหกรรม “Origin Final Sale” สามารถเข้าร่วมงานได้ในวันที่ 15-18 ธ.ค. 65 นี้ ณ ลานแฟชั่น ฮอลล์ ชั้น 1 ศูนย์การค้าสยามพารากอน ผู้สนใจสามารถลงทะเบียนล่วงหน้าได้ที่  https://bit.ly/3XYpyQr  หรือสอบถามรายละเอียดเพิ่มเติม โทร 020 300 000